Gerard Francisco Timoner

Gerard Francisco Timoner (født 26. januar 1968 i Daet i Camarines Norte på Filippinene) er en filippinsk katolsk prest som siden 2019 har vært dominikanerordenens generalsuperior.

Timoner inntrådte i dominikanerordenen i 1985 og avla sine evige løfter i 1989. Han tok eksamen i filosofi i 1991 ved Philippine Dominican Center for International Studies og i teologi 1994 ved University of Santo Tomas i Manila.  

I 1995 ble han presteviet. Ved Radboud Universiteit Nijmegen studerte han interkulturell teologi. Han var professor i teologi ved University of Santo Tomas og ble universitetets visekansler. Han var provinsial for dominikanerne på Filippinene og socius for Asia/Stillehavet. 

I 2014 utnevnte pave Frans ham til medlem av Den internasjonale teologkommisjon.

På ordenens generalkapittel i  Biên Hòa i Vietnam ble han den 13. juli 2019 valgt til ordensstifteren St. Dominikus' 87. ertterfølger. Han avløste pater Bruno Cadoré.

Referanser 

Medlemmer av Dominikanerordenen
Filippinske medlemmer av katolske ordener
Filippinske katolske prester
Filippinske katolske teologer
Personer fra Camarines Norte